Volvo u New Yorku 11/6/02 - 2002-06-11
Automobil u čiji je razvoj Volvo uložio 10 miliona dolara pojavio se na ulicama New Yorka nudeći pogled u novi koncept buduće vožnje
U razvoju automobila koji nosi oznaku SCC 2 u Volvu su prije svega na umu imali vozača. Mnogo toga najsuvremenijeg iz oblasti visoke tehnologije ugrađeno je u ovaj automobil. Vodeći inžinjer Ostend Strandberg objašnjava. ”Ako se zna gdje i kako vozač sjedi, sjedište se zahvaljujući senzorima samo podešava prema toj poziciji tako da vozač ima što je moguće bolji pregled i izvan automobila i unutar vozila.“ Zahvaljujući ugrađenim senzorima vozačevo sjedište, nožne komande i konzola sa ručicom mjenjača, automatski se podešavaju prema vozaču. Senzori i kamere ugrađeni u vrata i u prednji i zadnji branik omogućavaju da se izbjegnu mrtvi uglovi i upozoravaju na potencijalni sudar. Uslovima vožnje prilagodljiv sistem svjetala sa ugrađenom infra-crvenom kamerom značajno olakšava vožnju tokom noći, a vozaču je omogućen i široki, panoramski, pogled na cestu. Premda SCC 2 vjerovatno neće ići u serijsku proizvodnju, iz Volva kažu da će mnogi od detalja koji utiču na sigurnost vožnje biti ugrađivani u druge modele. To je dobra vijest za Ford u čijem je sastavu sada Volvo, osobito nakon Fordovih problema sa gumama Fireston/Bridgeston. Kupci Fordovih vozila, uključujući pored Volva i automobile Jaguar i Land Rover, mogu u naredne dvije godine očekivati ponešto od tehnoloških rješenja viđenih u modelu SCC 2.